Nafarroako Parlamentuko Mahaiak, 2021eko abenduaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, diagnostiko mediko ezberdinak dituzten pertsonen COVID-19 kasuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko abenduaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

1.- Zenbat pertsona daude Nafarroan honako diagnostiko hauekin?

a. Diabetesa

b. Kardiopatia iskemikoa

c. Bihotz-gutxiegitasuna

d. Biriketako gaixotasun buxatzaile kronikoa

e. Asma

f. Garuneko eta odol-hodietako gaixotasuna

g. Zirrosi hepatikoa

h. Giltzurruneko gutxiegitasun kronikoa

i. Dementzia

j. Neuroendekapenezko gaixotasunak

k. Gaixotasun arraroak

l. Obesitate morbidoa

m. Tratamendu aktiboko minbizia

2.- Lehendabiziko puntuko talde horietako bakoitzean, zenbat dira, guztira, COVID-19aren kasu egiaztatuak, COVID-19a dela-eta ospitaleratutakoak, COVID-19a dela-eta ZIUn ospitaleratutakoak eta COVID-19ak hildakoak pandemia hasi zenetik?

Iruñean, 2021eko azaroaren 30ean.

Foru parlamentaria: Cristina Ibarrola Guillén